als_Latn dik_Latn sag_Latn
Me urdhër të prokurorisë së Tiranës, janë arrestuar nga policia dy mjekë imazheristë në Sanatorium, në Tiranë.
Sipas prokurorisë, agjentët e policisë i kanë arrestuar në flagrancë dy mjekët që punonin tek skaneri i këtij spitali, për akuzën e “korrupsionit pasiv”. Hetuesit thonë se janë arrestuar mjekët Pëllumb Hysko dhe Albert Leka pasi nga veprimet hetimore, ka rezultuar se ata iu merrnin pacientëve nga 1 mije deri 6 mijë lekë të reja për një skaner. Sipas policisë, vetëm brenda dy ditëve të vëzhgimit, dy mjekët kanë marrë shuma të ndryshme parash nga 20 pacientë, veprim që është dokumentuar me prova.
Detajet e policisë Strukturat Kundër Krimit Ekonomik-Financuar në Drejtorinë e Policisë së Qarkut Tiranë, në kuadër të operacionit policor “Skaneri”, kanë bërë të mundur goditjen në kohë të një veprimtarie korrupsioni në sistemin e mjekësisë, duke ekzekutuar urdhrat e ndalimit të Prokurorisë së Rrethit Gjyqësor Tiranë për dy shtetas me detyrën e mjekut në Sanatoriumin e Tiranës”. “Bazuar në proçedimin e regjistruar për veprën penale të
“Korrupsioni pasiv të personave që ushtrojnë funksionet publike”, të parashikuar nga neni 259 të Kodit Penal, u arrestuan mjekët Pëllumb Syrja Hysko, 49 vjeç, lindur në Skrapar e banues nëTiranë; Albert Fran Leka, 40 vjeç, lindur në Mirditë dhe banues në Lezhë”, njofton Drejtoria e Policisë së Qarkut Tiranë. “Nga një hetim i gjithanshëm dhe i mirëorganizuar me metoda proaktive është arritur të vërtetohet implikimi i këtyre shtetasve në bashkëpunim me njëri- tjetrin, në shumë raste korruptive, duke u marrë qytetarëve të ndryshëm, të cilët kryenin shërbimin e imazherisë (leximin e skanerit dhe grafisë) në Spitalin Sanatorium në Tiranë, shuma që variojnë nga 1000 lekë deri më 6000 leke”.
als_Latn als_Latn als_Latn als_Latn